CELEX: 32014R0115
Language: fi
Date: 2014-02-04 00:00:00
Title: Komission täytäntöönpanoasetus (EU) N:o 115/2014, annettu 4 päivänä helmikuuta 2014 , tiettyjen tavaroiden luokittelusta yhdistettyyn nimikkeistöön

7.2.2014   
            
            
               FI
            
            
               Euroopan unionin virallinen lehti
            
            
               L 38/24
            
         
      KOMISSION TÄYTÄNTÖÖNPANOASETUS (EU) N:o 115/2014,
   annettu 4 päivänä helmikuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia, voidaan käyttää neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan. Mainitun ajan olisi oltava kolme kuukautta.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä helmikuuta 2014.
      
         
            Komission puolesta, puheenjohtajan nimissä
         
         Algirdas ŠEMETA
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Sähköinen ohjauslaite, jossa on kosketuskäyttöinen nestekidenäyttö (LCD), enintään 1 000 V:n jännitettä varten. Näytön kuvaruudun läpimitta on 30,5 cm (12 tuumaa) ja erottelutarkkuus 800 × 600 pikseliä, ja se on kotelossa, jonka mitat ovat on noin 30 × 23 × 6 cm.
                  Laitteessa on automaattinen tietojenkäsittelykone (ATK-kone), ja se esitetään tullille yhdessä käyttöjärjestelmän kanssa.
                  Laitteessa on seuraavat liitännät:
                  
                              —
                           
                           
                              CompactFlash-muistikorttipaikka,
                           
                        
                              —
                           
                           
                              kaksi USB-liitäntää,
                           
                        
                              —
                           
                           
                              kaksi RJ-45-liitäntää,
                           
                        
                              —
                           
                           
                              RS-232-liitäntä,
                           
                        
                              —
                           
                           
                              RS-485-liitäntä,
                           
                        
                              —
                           
                           
                              lisämuistipaikka,
                           
                        
                              —
                           
                           
                              laajennusväyläpaikka laajennuskorteille, joilla ohjataan esimerkiksi valmistajakohtaisia tulo-/lähtöyksiköitä (I/O).
                           
                        Laitteessa on myös useita sisäänrakennettuja ajureita erityyppisten automaatiolaitteiden liittämistä varten ja se pystyy suorittamaan ja esittämään työpöytäohjelmia, esimerkiksi tekstinkäsittely- ja taulukkolaskentaohjelmia.
                  Tullille esitettävä laite on tarkoitettu käytettäväksi teollisuusprosesseissa käytettävien koneiden sähköiseen ohjaukseen sovelluksissa, joissa käytetään ohjelmoitavia automaatio-ohjaimia tai ohjelmoitavia logiikkaohjaimia.
               
               
                  8537 10 10
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8537, 8537 10 ja 8537 10 10 nimiketekstien mukaisesti.
                  Kun otetaan huomioon laitteen objektiiviset ominaisuudet eli se, että siinä on sisäänrakennettuja ajureita erityyppisiä automaatiolaitteita varten ja laajennusväyläpaikka tulo-/lähtöyksiköiden ohjaamiseen, se on tarkoitettu käytettäväksi koneiden sähköiseen ohjaamiseen teollisuusprosesseissa. Sen vuoksi luokittelu nimikkeeseen 8471 automaattiseksi tietojenkäsittelykoneeksi ei tule kyseeseen.
                  Koska laitteessa on ATK-kone, se on luokiteltava CN-koodiin 8537 10 10 numeeriseksi ohjauspaneeliksi, jossa on yhteenrakennettu automaattinen tietojenkäsittelykone ja joka on tarkoitettu enintään 1 000 V:n jännitettä varten.